《康德函书至一首》
明代·黄省曾

凤署扬裾客，司文炳孝朝。甲科三第首，十妙十中翘。

旧史辉彤述，前林播藻谣。直丝挥斥早，荒径灌栖饶。

位薄名逾大，龄芳鬓巳彫。诵言时挹抱，传德每钦标。

忽惠秦河雁，思乘浒业轺。二金叨式利，千里不云遥。

会晤知何日，孤琴待尔调。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。